Socialinio būsto duomenys
Prieiga prie duomenų rinkinio per portalo API (prasymas).
Query access to the dataset through the portal API (prasymas).
Rinkinyje pateikiami socialinio būsto duomenys Lietuvoje nuo 1990m. Rinkinys susideda iš 5 lentelių: Socialinio būsto fondas Lentelėje pateikiama informacija apie būstus Lietuvoje, kada nors atlikusius socialinio būsto funkciją. Lentelės objektas - vienas būstas. Nurodomos būsto charakteristikos (plotas, kambarių skaičius, būsena duomenų atnaujinimo metu, pirmo ir paskutinio apgyvendinimo datos) bei vietos duomenys (gyvenvietė, savivaldybė, koordinatės pagal LKS ir WGS koordinačių sistemas). Duomenys jungiami su lentele "Socialinio ir savivaldybės būsto nuomos duomenys" pagal lauką "busto_id". Atkreipiame dėmesį, jog į sąrašą įtraukti visi būstai, kurie bent kartą atliko socialinio būsto funkciją. Socialinio ir savivaldybės būsto nuomos duomenys Lentelėje pateikiami socialinio ir savivaldybės būsto nuomos istorijos duomenys Lietuvos savivaldybėse nuo XXa. pabaigos. Lentelės objektas - vieno socialinio arba savivaldybės būsto statusas (nuomojamas, laisvas, rezervuotas, parduotas ir kt.) tam tikru laiko intervalu. Lentelėje pateikiami būsto statuso duomenys (būsena, būsenos pradžia ir pabaiga, būsto charakteristikos, vietovė) bei informacija apie nuomą: sutarties dėl nuomos pasirašymo metai, būsto nuomos kainos savivaldybėje ataskaitiniais metais 25%, 50% ir 75% kvantiliai bei požymis, ar būste gyvena asmuo iš socialinio būsto eilės sąrašo. Duomenų naudotojams primename, jog kvantilis nurodo reikšmę, už kurią x dalis duomenų yra mažesni arba lygūs. Duomenys jungiami su lentele "Socialinio būsto fondas" pagal lauką "busto_id". Socialinio būsto gavėjų charakteristikos Lentelėje pateikiami socialinį būstą gaunančių asmenų ar šeimų bendrosios charakteristikos nuo 2000m. Įrašas lentelėje nurodo vieną asmenį ar šeimą, tais metais pasirašiusius socialinio būsto nuomos sutartį. Nurodomos būsto gavėjo charakteristikos (požymiai, ar yra bedarbių, ar patenka į socialinės rizikos įskaitą, įtraukimo į įskaitą priežastis, namų ūkį sudarančių skaičius ir šeimos tipas) ir gyvenamosios vietos duomenys savivaldybės arba apskrities lygmeniu. Socialinio būsto prašymų duomenys Lentelėje pateikiami prašymų gauti socialinį būstą arba būsto nuomos mokesčio dalies kompensaciją nuo XXa. pabaigos. Pateikiami šias prašymų formas užpildžiusių asmenų duomenys: · BP-3 Parama būstui išsinuomoti (dėl įrašymo Asmenų ir šeimų, turinčių teisę į socialinio būsto nuomą, sąrašą) · BP-5 Parama būstui išsinuomoti (neįrašytiems į turinčių teisę sąrašus) · BP-4 Parama būstui išsinuomoti (būsto nuomos mokesčio dalies kompensacijai gauti) Lentelės objektas - vienas prašymas. Pateikiami duomenys apie prašymą (pateikimo laikas, kaip nurodyta socialinio būsto įstatyme, prašymo būsena duomenų atnaujinimo metu, pagal įstatymą apibrėžta būsto grupė, į kurią pretenduoja prašymą teikęs asmuo, bei prašymo pagerinti būstą priežastis) ir jį teikusį asmenį (gyvenamoji savivaldybėje bei duomenys apie turimą būstą). Lentelė jungiasi su kita rinkinio lentele "Sprendimai suteikti socialinį būstą" pagal lauką "prasymo_id". Sprendimai suteikti socialinį būstą Lentelėje pateikiami sprendimai suteikti socialinį būstą prašymą dėl jo teikusiems asmenims. Pateikiami duomenys apie sprendimą: data, sprendimą priėmusi savivaldybė. Jeigu asmuo arba šeima, kaip numatyta socialinio būsto įstatyme, netenka teisės į socialinį būstą, tuomet nurodoma sprendimo išbraukti asmenį data, priežastis ir išbraukimo data. Taip pat pateikiami duomenys apie asmens, įrašyto į būsto laukiančiųjų sąrašą, eilės numeris duomenų atnaujinimo metu bei nurodomas jo eilės numeris tuo metu, kai jam buvo paskirtas socialinis būstas, ir įsikraustymo į pirmąjį socialinį būstą data. Lentelės naudotojai sujungę duomenis su prašymų lentele pagal lauką "prasymo_id" gali apskaičiuoti skirtumą tarp prašymo teikimo, sprendimo priėmimo ir pirmo įsikraustymo į suteiktą socialinį būstą datų. Nuoroda į socialinio būsto įstatymą: https://e-seimas.lrs.lt/portal/legalAct/l… https://e-seimas.lrs.lt/portal/legalAct/l… Duomenų teikėjas: Socialinės apsaugos ir darbo ministerija